ધોરણ-૧૦માં આ વખતે પણ અંગ્રેજી વિષયનું પરિણામ નીચું છે અને રાજ્યના ગુજરાતી માધ્યમના વિદ્યાર્થીઓ અંગ્રેજીમાં નબળા હોઈ તેઓ ઉચ્ચ અભ્યાસ કે સ્પર્ધાત્મક પરીક્ષાઓમાં પણ પાછળ રહી જતા હોય છે ત્યારે મહેસાણા જિલ્લા વિકાસ અધિકારી એમ.વાય.દક્ષિણીની પ્રેરણાથી બજેટમાં સ્વભંડોળમાંથી વિશેષ જોગવાઈ કરાઈ હતી. જે મુજબ જિલ્લાની પ્રાથમિક શાળાઓના ધો.૬થી ૮ના વિદ્યાર્થીઓને નિયમિત અંગ્રેજીના તાસ ઉપરાંત વધારાના વર્ગો માટે જિલ્લાના ૯૫ પે કેન્દ્રો દીઠ ૯૫ પ્રવાસી શિક્ષકોની નિમણૂંક કરાઈ છે. બુધવારે મહેસાણાની કર્વે હાઈસ્કૂલના સ્મૃતિ હોલમાં આ શિક્ષકોની તાલીમનું આયોજન જિલ્લા પ્રા.શિક્ષણાધિકારીની કચેરી દ્વારા કરાયું હતું.